31. mart 2023.

**Prema odluci potrošača brend Persil dobitnik je nagrade „Miljenik potrošača“**

Beograd – Kao završnica kampanje „Najbolje u Srbiji”, koju realizuje udruženje „Moja Srbija”, uz podršku Grada Beograda i Centra potrošača Srbije, održana je svečana dodela priznanja „Miljenik potrošača” za najbolje brendove u nekoliko kategorija. Brend Persil je osvojio ovu vrednu nagradu kao najbolji proizvod u kategoriji „Kozmetika i sredstva za higijenu“, što je ujedno i pokazatelj da potrošači u Srbiji prepoznaju kvalitet ovog proizvoda i da je upravo Pesil favorit u odabiru deterdženta za pranje veša.

Prilikom dodele nagrada Jovana Lazić, stariji brend menadžer, je izjavila: „Čast mi je da vas pozdravim u ime kompanije Henkel i brenda Persil, i da se zahvalim potrošačima i udruženju Moja Srbija na ovoj prestižnoj nagradi. Persil je nastao davne 1907. godine u Nemačkoj, kao prvi samodejstvujući deterdžent za veš. U to vreme, njegova revolucionarna formula je u velikoj meri olakšala naporan proces pranja veša. Iz godine u godinu, sve do danas, Persil se trudi da kroz kontinuirani kvalitet i inovacije poboljša kvalitet života svojih potrošača. Zato nam je posebno drago što ova nagrada dolazi upravo od njih, i svakako će nam biti dodatni podsticaj da nastavimo da osluškujemo njihove potrebe i da se trudimo da im izađemo u susret.“

Glasanje za priznanje „Moj izbor“ organizovano je u dva kruga – u prvom su glasali korisnici interneta, dok je u drugom krugu, u koji su se plasirali samo favoriti, glasanje izvršeno na terenu, širom Srbije.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.